**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2020-10-16 Nr. TAR-86

 Posėdžio data 2020-10-13. Pradžia 13.00 val. (išvažiuojamasis posėdis).

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Artūras Razbadauskas, Vaida Raugelė, Ligita Girskienė. Nedalyvauja Jurij Šeršniov, Alina Velykienė, Arvydas Cesiulis.

 Dalyvaujančių posėdyje sąrašai pridedami (priedai 1, 2).

 DARBOTVARKĖ:

 Išvažiuojamasis posėdis į Klaipėdos miesto nakvynės namus (Dubysos g. 39, Viršutinė g. 21).

 SVARSTYTA. Išvažiuojamasis posėdis į Klaipėdos miesto nakvynės namus (Dubysos g. 39, Viršutinė g. 21).

 Pranešėjas – K. Bagdonas teigia, kad anksčiau buvo gautas skundas apie paliktą rangovų broką Dubysos g. 39 Nakvynės namuose (moduliniuose nameliuose), todėl šiandien nori sužinoti ar defektai sutvarkyti ir ar jų sutvarkymas savivaldybei kainuos papildomai. K. Bagdonas prašo Klaipėdos miesto nakvynės namų darbuotojos papasakoti apie nakvynės namų problemas.

 S. Ratkevičienė – Klaipėdos miesto nakvynės namų (toliau – Nakvynės namai) socialinė darbuotoja pažymi, kad pagrindinė problema – nenutekantis vanduo dušuose, nerimą kelia suskilusios sienos virš įėjimo į prausimosi patalpas. Teigia, kad Nakvynės namų dalis teritorijos atitverta laikina tvora tam, kad nejudėtų šlaitas ir nebūtų pasekmių ir kad Nakvynės namai neturi sandėliuko (įrankiams, technikai laikyti).

 Nakvynės namų darbuotojai (Viršutinė g. 21) pasidžiaugė sutvarkytu pastatu, jaukiais kambariais.

 D. Petrolevičius informuoja komiteto narius, kad šį ketvirtadienį vyks posėdis Nakvynės namų Dubysos g. 39 problemų sprendimui.

 NUTARTA. Informacija išklausyta.

 Posėdis baigėsi 14.00 val.

Posėdžio pirmininkas Kazys Bagdonas

Posėdžio sekretorė Lietutė Demidova